CELEX: 32022R1207
Language: mt
Date: 2022-07-12 00:00:00
Title: Regolament tal-Kunsill (UE) 2022/1207 tat-12 ta’ Lulju 2022 li jemenda r-Regolament (KE) Nru 974/98 fir-rigward tal-introduzzjoni tal-euro fil-Kroazja

14.7.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 187/16
               
            
         REGOLAMENT TAL-KUNSILL (UE) 2022/1207
         tat-12 ta’ Lulju 2022
         li jemenda r-Regolament (KE) Nru 974/98 fir-rigward tal-introduzzjoni tal-euro fil-Kroazja
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 140(3) tiegħu,
         Wara li kkunsidra l-proposta mill-Kummissjoni Ewropea,
         Wara li kkunsidra l-opinjoni tal-Bank Ċentrali Ewropew (1),
         Billi:
         
                     (1)
                  
                  
                     Ir-Regolament tal-Kunsill (KE) Nru 974/98 (2) jipprevedi s-sostituzzjoni tal-euro għall-muniti tal-Istati Membri li jkunu ssodisfaw il-kundizzjonijiet meħtieġa għall-adozzjoni tal-euro fiż-żmien meta l-Komunità tkun daħlet fit-tielet stadju tal-unjoni ekonomika u monetarja.
                  
               
                     (2)
                  
                  
                     Skont l-Artikolu 5 tal-Att ta’ Adeżjoni tal-2012, il-Kroazja hija Stat Membru b’deroga, kif definit fl-Artikolu 139(1) tat-Trattat.
                  
               
                     (3)
                  
                  
                     Skont id-Deċiżjoni tal-Kunsill (UE) 2022/1211 (3), il-Kroazja tissodisfa l-kundizzjonijiet meħtieġa għall-adozzjoni tal-euro u d-deroga rigward il-Kroazja għandha titħassar b’effett mill-1 ta’ Jannar 2023.
                  
               
                     (4)
                  
                  
                     L-introduzzjoni tal-euro fil-Kroazja teħtieġ l-estensjoni għall-Kroazja tad-dispożizzjonijiet eżistenti dwar l-introduzzjoni tal-euro li huma stabbiliti fir-Regolament (KE) Nru 974/98.
                  
               
                     (5)
                  
                  
                     Il-Pjan Nazzjonali tal-Kroazja għall-Bidla għall-Euro jispeċifika li l-karti tal-flus u l-muniti tal-euro għandhom isiru valuta legali f’dak l-Istat Membru fil-jum tal-introduzzjoni tal-euro bħala l-munita tiegħu. B’konsegwenza ta’ dan, jwnħtieġ li d-data tal-adozzjoni tal-euro u d-data ta’ bidla fil-munita tkun l-1 ta’ Jannar 2023. Jenħtieġ li ma japplika l-ebda perjodu ta’ “eliminazzjoni gradwali”.
                  
               
                     (6)
                  
                  
                     Jenħtieġ għalhekk, li r-Regolament (KE) Nru 974/98 jiġi emendat skont dan,
                  
               ADOTTA DAN IR-REGOLAMENT:
         
            Artikolu 1
            Fl-Anness tar-Regolament (KE) Nru 974/98, tiddaħħal l-entrata li ġejja bejn l-entrata għal Franza u l-entrata għall-Irlanda:
            
               
                           “il-Kroazja
                        
                        
                           L-1 ta’ Jannar 2023
                        
                        
                           L-1 ta’ Jannar 2023
                        
                        
                           Le”
                        
                     
         
         
            Artikolu 2
            Dan ir-Regolament għandu jidħol fis-seħħ fl-1 ta’ Jannar 2023.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-12 ta’ Lulju 2022.
            
               
                  Għall-Kunsill
               
               
                  Il-President
               
               Z. STANJURA
            
         
         
            (1)  Opinjoni tat-4 ta’ Lulju 2022 (għadha mhijiex ippubblikata fil-Ġurnal Uffiċjali).
         
            (2)  Ir-Regolament tal-Kunsill (KE) Nru 974/98 tat-3 ta’ Mejju 1998 dwar l-introduzzjoni tal-euro (ĠU L 139, 11.5.1998, p. 1).
         
            (3)  Id-Deċiżjoni tal-Kunsill (UE) 2022/1211 tat-12 ta’ Lulju 2022 dwar l-adozzjoni tal-euro mill-Kroazja fl-1 ta’ Jannar 2023 (ara l-paġna 31 ta’ dan il-Ġurnal Uffiċjali).